stanford-oval/wikipedia huggingface dataset:
Ilderim (vene)
Muita lähteitä

Suomen kasiliitto FEMA
Kansainvälinen kasiliitto (englanniksi)
Immersed

| Immersed> Tiedot |
| --- | --- |
Toiminnassa:  2008–
Tyylilaji:  tekninen death metal blackened death metal
Kotipaikka:   Ottawa, Ontario
Laulukieli:  englanti
Jäsenet:  Mark Phillips, laulu   Stephan Meloche, kitara   Stef Kushneriuk, rummut   Aaron Homma, kitara   Matt Milford, bassokitara  
Levy-yhtiö:  Unique Leader Records, 2010–  
Infobox OKNimi-testi OK: 
Immersed on kanadalainen death metal -yhtye, joka perustettiin vuonna 2008 Ottawassa, Kanadassa.
Yhtye solmi levytyssopimuksen Unique Leader Recordsin kanssa huhtikuussa 2011. Yhtyeen esikoisalbumi, In the Ire of Creation, julkaistiin saman vuoden elokuussa.
Jäsenet

Mark Phillips – laulu (2008–)
Stephan Meloche – kitara (2008–)
Stef Kushneriuk – rummut (2008–)
Aaron Homma – kitara (2011–)
Matt Milford – bassokitara (2011–)
Jäsenet > Entiset jäsenet

Gareth Allix – bassokitara (2008–2010)
Mike Chambers – kitara (2008–2011)
Diskografia

Demo (2009)
In the Ire of Creation (2011,  Unique Leader Records)
Aiheesta muualla

Immersed Encyclopaedia Metallumissa (englanniksi)
Immersed Facebookissa
Jalkasaari

Jalkasaari voi tarkoittaa seuraavia:
pieni saari Pyynikin uimarannalla, Tampereella
saari Hattulassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jalkasaari”, voi hakea sivunnimihaulla, laajalla sivunnimihaulla tai tekstihaulla.
Isfahanin metro

Isfahanin metro laiturilla
Sisäkuva vaunusta koronapandemian ajalta
Isfahanin metro on Iranissa sijaitsevan Isfahanin kaupungin metrojärjestelmä, jolla on toistaiseksi vain yksi linja. Se on aloittanut toimintansa vuonna 2015, sillä on toistaiseksi pituutta 20 kilometriä ja asemia kaksikymmentä. Se kulkee Qodsista luoteissuuntaan Kavehin kaukomatkojen bussiterminaalille. Kaksi muutakin linjaa on suunnitteilla.
Isfahanin suunnitellut metrolinjat
Aiheesta muualla

Iran subways and light rail (Arkistoitu – Internet Archive)
Isfjorden

| Isfjorden |
| --- | --- |

Sijainti:  Møren ja Romsdalin lääni, Norja
Päävuono:  Romsdalsfjorden
Merialue:  Norjanmeri, Atlantin valtameri
Koordinaatit:  62.54°N, 7.65°E
Isfjorden on Romsdalsfjordeniin kuuluva sivuvuono Møren ja Romsdalin läänissä Länsi-Norjassa. Vuono sijoittuu kokonaan Rauman kunnan alueelle.
Vuonon varrella sijaitsevat mm. Isfjordenin kylä ja Åndalsnesin kaupunki.
Aiheesta muualla

Kuvia tai muita tiedostoja aiheesta Isfjorden Wikimedia Commonsissa
Iso Haukijärvi (Ikaalinen)

| Iso Haukijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°52′04″N, 23°13′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  oja Särkilampeen 
Järvinumero:  35.527.1.010
Mittaustietoja
Pinnankorkeus:  143,5 m 
Rantaviiva:  0,807 km 
Pinta-ala:  0,02681 km² 
 fiIso Haukijärvi 
Iso Haukijärvi  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Iso Haukijärvi on osa Röyhiönjärven-Iso Karppajärven valuma-aluetta.
Maantietoa

Järvi on 350 metriä pitkä, 150 metriä leveä ja sen pinta-ala on 2,7 hehtaaria. Se sijaitsee soiden rikkomassa Pöytäkivenvuorten metsämaatossa. Siihen laskee kahdeksan suo-ojaa, jotka keräävät vettä ympäröivälyä suolta. Sen laskuoja lähtee luoteiskulmasta ja se laskee puoli kilometriä Särkilampeen. Rantaviivan pituus on 800 metriä. Etelärantaan on rakennettu järven ainoa vapaa-ajan asunto, jolle johtaa metsäautotie Karpanperän ja Vahojärven yhdistävältä tieltä.
Historiaa

Ikaalisten pitäjänkartassa sen nimi kirjoitettiin "Iso Haukilammi".
Honor

| HONOR |
| --- | --- |

Tunnuslause:  Go beyond
Perustettu:  2013
Perustaja:  Huawei Technologies Ltd
Kotipaikka:  Shenzhen, Kiina
Toiminta-alue:  maailmanlaajuinen
Toimiala:  mobiililaitteet
Tuotteet:  älypuhelimet taulutietokoneet älykellot televisiot
Henkilöstö:  Noin 10 000 henkeä
Emoyhtiö:  Shenzhen Zhixin New Information Technology Ltd
Omistaja:  Huawei (2013–2020)  Shenzhen Zhixin New Information Technology Ltd (2020–)
Kotisivu:  www.hihonor.com/fi/
Infobox OKVirheellinen NIMI-arvo: 
Honor on älylaitteita sisältävä brändi. Se koostuu muun muassa Android-pohjaisista älypuhelimista, taulutietokoneista ja Huawein käyttöjärjestelmällä varustetuista älykelloista. Honor-tuoteperheen Android-laitteet käyttivät Huawein Emotion UI -käyttöliittymää mutta nyt käyttää Magic UI:ta. Brändin ensimmäinen tuote julkaistiin vuonna 2013.
Nykyään Honorin valikoimaan kuuluu älypuhelimia, tabletteja, älykelloja, -televisioita ja -kuulokkeita.
Marraskuussa 2020 Huawei myi Honorin Shenzhen Zhixin New Information Technology Ltd:lle.
Puhelimet > Lippulaivamallit

Honor eli Huawei U8860 (2011)
Honor 2 eli Huawei U9508 (2012)
Honor 3 (2013)
Honor 6 (2014)
Honor 6 Plus (2014)
Honor 7 (2015)
Honor 7 Premium (2016)
Honor 8 Pro (2017)
Honor 8 (2016)
Honor 9 (2017)
Honor 9 Pro
Honor 10 (2018)
Honor 20 (2019)
Honor 20 Pro (2019)
Puhelimet > Lite-sarja

Honor 7 Lite (2016)
Honor 8 Lite (2017)
Honor 9 Lite (2017)
Honor 10 Lite (2018)
Honor 20 Lite (2019)
Puhelimet > A-sarja

Honor 4A (2015)
Honor 5A (2016)
Honor 6A (2017)
Honor 7A (2018)
Honor 8A (2019)
Honor 9A (2020)
Puhelimet > C-sarja

Honor 3C (2013)
Honor 4C (2015)
Honor 5C (2016)
Honor 6C (2017)
Honor 6C Pro (2017)
Honor 7C (2018)
Honor 8C (2018)
Puhelimet > Holly-sarja

Honor Holly (2014)
Honor Holly 2 (2015)
Honor Holly 2 Pro (2015)
Honor Holly 3 (2016)
Puhelimet > i-sarja

Honor 7i (2015)
Honor 9i (2017)
Honor 10i (2019)
Honor 20i (2019)
Puhelimet > S-sarja

Honor 7S (2018)
Honor 8S (2019)
Puhelimet > V-sarja

Honor V8 (2016)
Honor V9 (2017)
Honor View 10 (2018)
Honor View 20 (2018)
Honor View 30 (2020)
Honor View 30 pro (2020)
Honor View40 (2021)
Puhelimet > X-sarja

Honor X1 eli MediaPad X1 (2014)
Honor X2 eli MediaPad X2 (2015)
Honor 3X (2013)
Honor 4X (2014)
Honor 5X (2015)
Honor 6X (2017)
Honor 7X (2017)
Honor 8X (2018)
Honor 8X Max
Honor 9X (2019)
Honor 9X Pro (2019)
Puhelimet > Muut älypuhelimet

Honor 4 Play (2014)
Honor Play (2018)
Honor Play 3 (2019)
Puettavat

Honor Band Z1 (2015)
Honor Band 3 (2017)
Honor Band A2 (2018)
Honor Band 4 (2018)
Honor Band 4 Running Edition (2018)
Honor Watch Magic (2018)
Honor Watch Magic 2 (2019)
Honor Band 5 (2019)
Muita laitteita

Honor MagicBook (kannettava tietokone, 2018)
Honor FlyPods Lite (langattomat kuulokkeet, 2019)
Honor Vision (älytelevisio, 2019)
Ivo Miro Jović

| Ivo Miro Jović |
| --- | --- |

Bosnia ja Hertsegovinan presidenttineuvoston kroaattijäsen
 2005-2006  
Edeltäjä:  Dragan Čović
Seuraaja:  Željko Komšić
Henkilötiedot
Syntynyt: 15. heinäkuuta 1950 (ikä 74)
Ivo Miro Jović (s. 15. heinäkuuta 1950 Čapljina, Bosnia ja Hertsegovina) oli Bosnia ja Hertsegovinan presidenttineuvoston jäsen 9. toukokuuta 2005 lähtien marraskuuhun 2006. Parlamentti valitsi hänet erotetun Dragan Čovićin tilalle. Jović edustaa Bosnian ja Hertsegovinan kroaatteja. Jović toimi presidenttineuvoston puheenjohtajana 28. kesäkuuta 2005 lähtien kahdeksan kuukauden ajan.
Jović opiskeli historiaa Sarajevon yliopistossa ja taloustiedettä Rijekassa ja työskenteli opettajana Ilijašissa ja Kiseljakissa.
Politiikkaan hän lähti, kun kroaattien demokraattinen liitto Bosnia ja Hertsegovinassa (Hrvatska demokratska zajednica Bosne i Hercegovine, HDZ-BiH) ehdotti häntä 1997 virkaan Keski-Bosnian kantoniin. Tämän jälkeen Jović nimitettiin vuonna 1999 liittovaltion hallitukseen varakulttuuriministeriksi, jossa tehtävässä hän toimi 2001 asti. Vuoden 2002 vaaleissa Jović valittiin Bosnia ja Hertsegovinan parlamentin alahuoneeseen. Presidenttineuvostoon hänet nimitettiin korruption vuoksi erotetun Čovićin seuraajana.
Aiheesta muualla

Ivo Miro Jovic Chairman, Bosnia and Herzegovina Presidency (Setimes) (englanniksi)
Ivo Miro Jović predsjedavajući predsjedništva Bosne i Hercegovine (kroatiaksi)
Ivo Linna

Ivo Linna (2011).
Ivo Linna (s. 12. kesäkuuta 1949 Kuressaare) on virolainen laulaja ja televisioesiintyjä. Hän on opiskellut Kuressaaressa ja Tarton yliopistossa vuosina 1967–1969 viron kielitiedettä. Vuosina 1973–1974 Linna oli Olav Ehalan lauluyhtyeen solisti, 1975–1980 hän oli suositun Apelsin-yhtyeen jäsen ja vuodesta 1978 hän vaikutti myös yhtyeessä Rock Hotel. Hän on myös edustanut Viroa Maarja-Liis Ilusin kanssa Eurovision laulukilpailussa Oslossa 1996 kappaleella Kaelakee hääl sijoittuen viidennelle sijalle. Linnan tunnetuimpia hittejä on yksi Viron laulavan vallankumouksen tunnuskappaleista "Eestlane olen ja eestlaseks jään" (Olen virolainen ja pysyn virolaisena)
Diskografia > Albumit

Ivo Linna '93 (1993)
Ivo Linna (2001)
Enne ja pärast päeva (2001)
Üksi, iseendas üksi... (2006)
Ivo Josipović

| Ivo Josipović |
| --- | --- |
 Ivo Josipović vuonna 2011.
Kroatian presidentti
 18. helmikuuta 2010 – 12. tammikuuta 2015  
Pääministeri:  Jadranka Kosor Zoran Milanović
Edeltäjä:  Stjepan Mesić
Seuraaja:  Kolinda Grabar-Kitarović
Kansanedustaja
 22. joulukuuta 2003 – 19. helmikuuta 2010  
Henkilötiedot
Syntynyt: 28. elokuuta 1957 (ikä 67)  Zagreb, Jugoslavia (nykyään Kroatia)
Puoliso:  Tatjana Josipović
Tiedot
Puolue:  Kroatian sosiaalidemokraattinen puolue
Uskonto:  agnostikko
 Nimikirjoitus
Aiheesta muualla
predsjednica.hr/stranica/18
Ivo Josipović, (s. 28. elokuuta 1957 Zagreb) on kroatialainen poliitikko, säveltäjä ja maansa kolmas presidentti vuosina 2010–2015. Josipović edusti poliitikkona Kroatian sosiaalidemokraattista puoluetta.
Josipović opiskeli oikeustieteitä ja valmistui maisteriksi vuonna 1985 ja tohtoriksi 1994. Lisäksi Josipović on opiskellut Zagrebin musiikkiakatemiassa. Ennen presidenttikauttaan Josipović toimi Kroatian parlamentin jäsenenä vuodesta 2003 lähtien.
Josipović voitti 32,4 prosentin ääniosuudella Kroatian presidentinvaalien ensimmäisen kierroksen 27. joulukuuta 2009. Josipovićin vastaehdokkaaksi vaalien toiselle kierrokselle tuli sitoutumaton Milan Bandić. Toinen kierros pidettiin 10. tammikuuta 2010. Josipović sai äänistä 60,29 % ja valittiin maansa kolmanneksi presidentiksi.
Josipović pyrki toisellekin presidenttikaudelle, mutta tammikuussa 2015 pidetty vaali ratkesi hänen vastaehdokkaansa Kolinda Grabar-Kitarovićin niukkaan voittoon.
Aiheesta muualla

Kuvia tai muita tiedostoja aiheesta Ivo Josipović Wikimedia Commonsissa
Kroatian presidentit
Franjo Tuđman (1990–1999) | Vlatko Pavletić (vt.) | Zlatko Tomčić (vt.) | Stjepan Mesić (2000–2010) | Ivo Josipović (2010–2015) | Kolinda Grabar-Kitarović (2015–2020) | Zoran Milanović (2020–)
Iso Hanjärvi

| Iso Hanjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°20′19″N, 25°42′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ruokopuoliseen 
Järvinumero:  14.147.1.003
Mittaustietoja
Pinnankorkeus:  121,1 m  
Pituus:  1,1 km  
Leveys:  240 m  
Rantaviiva:  2,49 km  
Pinta-ala:  13,264 ha  
Saaria:  ei saaria 
 fiIso Hanjärvi 
Iso Hanjärvi  on Päijät-Hämeessä Asikkalassa Hanjärvenkulman kylän lähellä sijaitseva järvi.
Maantietoa

Järven pinta-ala on 13,3 hehtaaria, se on 1,1 kilometriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Järven vedenpinnan korkeus on 121,1 metriä mpy.
Immenkorento

| Immenkorento |
| --- | --- |
 Immenkorentokoiras.
Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Hentosudenkorennot Zygoptera
Heimo::  Neidonkorennot Calopterygidae
Suku::  Calopteryx
Laji::  splendens
Kaksiosainen nimi
 Calopteryx splendens  (Harris, 1782) 
Katso myös
   Immenkorento Wikispeciesissä   Immenkorento Commonsissa 
Infobox OKNimi-testi OKIUCN-testi OK: 
Immenkorento (Calopteryx splendens) on hentosudenkorentoihin kuuluva sudenkorentolaji.
Tuntomerkit

Immenkorennon kokonaispituus on 45–49 mm, josta takaruumin osuus on 33–40 mm. Koiraan vartalo on valosta riippuen säkenöivän sininen tai smaragdinvihreä. Takaruumiin kärjen alapinta on vaaleankeltainen. Naaraan vartalo on vihreä tai kuparinvärinen. Takaruumiin kärki on kuparinvärinen eikä sen päällä ole keltaista raitaa neidonkorentonaaraan tapaan. Takasiivet ovat immenkorennolla 28–35 mm pitkiä, ja ne ovat hyvin leveät. Koiraan sinisissä siivissä on keskellä vaihtelevan levyinen tummansininen poikkivyö, muut siivenosat ovat läpikuultavia. Naaraalla siivet ovat vihertävän ruskeat, joissa on pieni valkea valesiipitäplä. Useimmista muista sudenkorentolajeista poiketen immenkorennot lentävät päiväperhosmaisesti hitaasti lepattaen.
Suomessa tavattavista sudenkorentolajeista immenkorento muistuttaa ainoastaan neidonkorentoa. Varsinkin lajien naaraat ovat samannäköisiä. Lajien tiedetään luonnossa myös risteytyneen keskenään.
Elinympäristö

Immenkorennot suosivat vuolaita ja kirkasvetisiä keskikokoisia jokia, mutta niitä saattaa tavata myös muunlaisilla virtaavilla vesillä. Suomessa immenkorentojen on havaittu esiintyvän aina samoilla paikoilla kuin neidonkorentojen.
Levinneisyys

Immenkorento on levinnyt koko Eurooppaan lukuun ottamatta mantereen lounaisimpia ja pohjoisimpia osia. Idässä lajin levinneisyysalue jatkuu Aasiassa Pohjois-Kiinaan saakka. Suomessa laji on jokseenkin yleinen ja sitä tavataan Etelä- ja Keski-Suomessa Raahen korkeudelle asti.
Elintavat

Suomessa immenkorentojen lentoaika ajoittuu kesäkuun alusta syyskuun alkuun. Koiraat pitävät reviiriä ja voivat käydä siitä pitkiäkin kamppailuja. Immenkorentokoiraiden kosiokäyttäytyminen tunnetaan hyvin. Koiraat heittäytyvät munintareviirillään veden pintakalvolle esitelläkseen veden virtaamisnopeutta. Toisin kuin sudenkorennoilla yleensä, immenkorentojen parittelu edeltää koiraan kosiolento, ”häätanssi”. Siinä koiras lentää naaraan takana räpytellen voimakkaasti siipiään. Jos naaras on suostuvainen paritteluun, se jää koiraan reviirille. Naaraiden on havaittu suosivan niitä koiraita, joiden siipivyö on leveä. Paritellessaan koiraat yrittävät ensin poistaa edellisen koiraan sperman naaraan sukuelimistä. Parittelun jälkeen koiras osoittaa naaraalle reviiriltä munintapaikan ja vartioi munintaa lähistöltä. Naaras laskeutuu usein munimaan kokonaan veden alle.
Immenkorentonaaras.
Parittelevat immenkorennot.
Immenkorennon toukka.
Isobutaani

| Isobutaani |
| --- | --- |


Tunnisteet
IUPAC-nimi:  2-metyylipropaani
CAS-numero:  72-28-5
PubChem CID:  6360
SMILES:  CC(C)C
Ominaisuudet
Molekyylikaava:  C4H10
Moolimassa:  58,08 g/mol
Sulamispiste:  −159,6 °C
Kiehumispiste:  −11,7 °C
Tiheys:  0,549 kg/dm3 (30 °C)
   
Isobutaani eli 2-metyylipropaani (C4H10, rakennekaava (CH3)2CHCH3), on normaaliolosuhteissa väritön ja tulenarka kaasu. Isobutaanin moolimassa on 58,08 g/mol, sulamispiste −159,6 °C, kiehumispiste −11,7 °C, itsesyttymislämpötila 460 °C ja CAS-numero 72-28-5. Isobutaani on suoraketjuisen butaanin isomeerinen muoto.
Isobutaania voidaan erottaa maakaasusta tai -öljystä. Muita vaihtoehtoisia tapoja ovat sen erottaminen hiilivetyjen krakkauksen yhteydessä muodostuvasta kaasuseoksesta tai butaanin isomeroiminen katalyyttisesti. Isobutaanilla alkyloidaan 3 tai 4 hiiliatomia sisältäviä alkeeneja, jolloin saadaan haarautuneita heptaaneja tai oktaaneja, joita voidaan käyttää polttoaineiden lisäaineina nostamaan oktaanilukua. Alkylointi tapahtuu karbokationivälivaiheen kautta ja tässä prosessissa katalyyttinä käytetään alumiinifluoridia, vetyfluoridia tai rikkihappoa.
Isobutaanin elintarvikkeiden E-koodi on E 943b. Elintarvikkeissa isobutaania käytetään lähinnä pakkauskaasuna tai ponneaineena.
Isobutaanin kylmäainekoodi on R600a. Isobutaania käytetään yleisesti kodin kylmälaitteiden jäähdytysaineena Euroopassa.
Aiheesta muualla

Wikimedia Commonsissa on kuvia tai muita tiedostoja aiheesta .
Isobutaanin kansainvälinen kemikaalikortti
Elintarvikelisäaineisiin kuuluvat pakkauskaasut
argon (E 398) |
butaani (E 943a) |
happi (E 948) |
helium (E 939) |
hiilidioksidi (E 290) |
isobutaani (E 943b) |
propaani (E 944) |
typpi (E 941) |
typpimonoksidi (E 942) |
vety (E 949)
Jean Eugène Robert-Houdin

Jean Eugène Robert-Houdinin patsas Bloisissa, Ranskassa
Jean Eugène Robert-Houdin (7. joulukuuta 1805, Blois – 13. kesäkuuta 1871, Saint-Gervais-la-Forêt) oli ranskalainen taikuri. Häntä pidetään yleisesti modernin esittävän taikuuden, illusionismin pioneerina.
Kelloseppänä Pariisissa työskennellyt Robert-Houdin oli aina ollut kiinnostunut mekaanisista apuvälineistä, joita markkinoilla esiintyvät temppuilijat käyttivät. Lisäksi hän luki taikatemppuja käsittelevää kirjallisuutta. Täytettyään 40 vuotta, Robert-Houdin päätti yrittää itsekin alaa ja perusti nimeään kantavan Théâtre Robert Houdin -teatterin. Muista alan toimijoista poiketen hän muutti esitykset ylellisiksi kokemuksiksi komeiden kulissien ja puvustuksen avulla. Robert-Houdin kärsi aluksi esiintymiskammosta, mutta alun hankaluuksien jälkeen esitys hioutui ja se kelpasi lopulta muun muassa Ranskan kuninkaalle, Ludvig Filip I:lle. Robert-Houdin kehitteli useita taikatemppuja, joita yhä esitetään.
Esiinnyttyään vuosia, Robert-Houdin lopetti esitykset ja ryhtyi kirjoittamaan kirjoja taikatemppujen tekemisestä. Taikuri Erik Weisz käytti taiteilijanimeä Harry Houdini - virallistaen sen myöhemmin - kunnioittaakseen Jean Eugène Robert-Houdinia.
Aiheesta muualla

Kuvia tai muita tiedostoja aiheesta Jean Eugène Robert-Houdin Wikimedia Commonsissa
Jalkatennis

Jalkatennis on Tšekkoslovakiassa 1920-luvun kehitetty pallopeli, jossa verkon erottamat pelaajat tai joukkueet potkivat palloa verkon puolelta toiselle.
Jalkatennis (single)
Linkit

Suomen palloliiton jalkatenniksen websivu (Arkistoitu – Internet Archive)
Iso Hankajärvi

| Iso Hankajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°18′46″N, 25°04′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Särkijoki 
Järvinumero:  35.786.1.011
Mittaustietoja
Pinnankorkeus:  119,2 m  
Rantaviiva:  4,964 km  
Pinta-ala:  39,959 ha  
Saaria:  3 
 fiIso Hankajärvi 
Iso Hankajärvi  on Päijät-Hämeessä Padasjoella  sijaitseva järvi.
Maantietoa

Järven pinta-ala on 40 hehtaaria ja se on 1,6 kilometriä pitkä ja 500 metriä leveä. Järvellä on kartan mukaan kolme saarta. Sen rantaviivan pituus on 5,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 119,2 metriä mpy.
Jamie Gray

| Mitalit | Mitalit | Mitalit |  |
| --- | --- | --- | --- |
|  Jamie Beyerle (oik.) |  Jamie Beyerle (oik.) |  Jamie Beyerle (oik.) |  |
Maa:   Yhdysvallat
Naisten ammunta
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 50 m pienoiskivääri,asennot |  |
Jamie Lynn Gray (o.s. Beyerle, s. 1984 Lebanon, Pennsylvania) on yhdysvaltalainen kivääriampuja ja olympiavoittaja.
Beyerle on saavuttanut tyttöjen sarjassa MM-kilpailuissa Lahdessa 2002 hopeaa 50 m pienoiskiväärin asentokilpailussa ja joukkuepronssia makuussa.
Pekingin olympialaisissa 2008 hän sijoittui neljänneksi 10 m ilmakiväärissä ja viidenneksi 50 m pienoiskiväärin asentokilpailussa. Lontoon olympialaisissa 2012 hän sijoittui viidenneksi 10 m ilmakiväärissä ja voitti kultaa 50 m pienoiskiväärin asentokilpailussa.
Igor

| Igor |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  5. kesäkuuta
Muunnelmia:  –
Vastineita eri kielissä:  Ihar, Ihor
Nimen alkuperä:  venäläinen muoto nimestä Ingvar
Infobox OKNimi-testi OK: 
Igor (ven. Игорь, ukr. Ігор, Ihor, valkoven. Ігар, Ihar) on venäläinen miehen etunimi. Se on venäläinen muoto skandi­naavi­sesta nimestä Yngvar (Ingvar), ja Venäjällä se on ollut käytössä varjagien ajoista, 900-luvulta lähtien, ja on ollut myös kahdella Kiovan Rusin ja yhdellä Novgorod-Severskin ruhtinaalla.
Nimi on käytössä myös Puolassa, Sloveniassa, Kroatiassa, Serbiassa ja Pohjois-Makedoniassa. Suomessakin on Digi- ja väestötietoviraston tietojen mukaan ollut vuoden 2019 loppuun mennessä 2799 Igor-nimistä henkilöä.
Myös Espanjassa Igor-nimi on käytössä, pääosin baskien keskuudessa.
Tunnettuja Igoreja > Hallitsijoita

Igor (878–945), Kiovan Rusin ruhtinas 912–945
Igor II (k. 1147), Kiovan Rusin ruhtinas 1146
Igor Svjatoslavitš (1151–1202), Novgorod-Severskin ruhtinas, päähenkilö Laulussa Igorin sotaretkestä
Kuvitteellisia Igoreja

Igor Irkoroff, velho J. K. Rowlingin Harry Potter -kirjasarjassa
Igor Kuula, tv-sarjassa Salatut elämät
Aiheesta muualla

Kuvia tai muita tiedostoja aiheesta Igor Wikimedia Commonsissa
Ivan Jedeško

| Mitalit | Mitalit | Mitalit |  |
| --- | --- | --- | --- |
|  Ivan Jedeško |  Ivan Jedeško |  Ivan Jedeško |  |
Maa:   Neuvostoliitto
Miesten koripallo
|  Olympialaiset  |  Olympialaiset  |  Olympialaiset  |  |
|  Kultaa | München 1972 |  |  |
|  Pronssia | Montréal 1976 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Puerto Rico 1974 |  |  |
|  Hopeaa | Filippiinit 1978 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Länsi-Saksa 1971 |  |  |
|  Kultaa | Italia 1979 |  |  |
|  Hopeaa | Jugoslavia 1975 |  |  |
|  Pronssia | Espanja 1973 |  |  |
Ivan Ivanovitš Jedeško (ven. Иван Иванович Едешко, valkoven. myös Іван Іванавіч Ядэшка, Ivan Ivanavitš Jadeška, s. 25. maaliskuuta 1945 Stetski [nyk. Hrodnan alueella], Valko-Venäjän SNT) on valkovenäläinen kilpauransa päättänyt koripalloilija, joka edusti kansainvälisellä urallaan Neuvostoliittoa.
Jedeško voitti Neuvostoliiton joukkueessa olympiakultaa Münchenissä 1972, olympiapronssia Montréalissa 1976, maailmanmestaruuden vuonna 1974 ja MM-hopeaa vuonna 1978 sekä EM-kilpailuista kultaa vuosina 1971 ja 1979, hopeaa vuonna 1975 ja pronssia vuonna 1973.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Neuvostoliiton joukkue – Koripallon EM-kilpailut 1971
4 Tammiste |
5 Paulauskas |
6 Sak’andelidze |
7 Žarmuhamedov |
8 Bološev |
9 Jedeško |
10 S. Belov |
11 Polyvoda |
12 Tomson |
13 Korkia |
14 A. Belov |
15 Andrejev |
Valmentaja Kondrašin
Neuvostoliiton joukkue – Kesäolympialaiset 1972
4 Polyvoda |
5 Paulauskas |
6 Sak’andelidze |
7 Žarmuhamedov |
8 Bološev |
9 Jedeško |
10 S. Belov |
11 Korkia |
12 Dvornyi |
13 Volnov |
14 A. Belov |
15 Kovalenko |
Valmentaja Kondrašin
Neuvostoliiton joukkue – Kesäolympialaiset 1976
4 Arzamaskov |
5 Salnykov |
6 Miloserdov |
7 Žarmuhamedov |
8 Makejev |
9 Jedeško |
10 S. Belov |
11 Tkatšenko |
12 Myškin |
13 Korkia |
14 A. Belov |
15 Žigili |
Valmentaja Kondrašin
Neuvostoliiton joukkue – Koripallon EM-kilpailut 1979
4 Jerjomin |
5 Chomičius |
6 Tarakanov |
7 Žarmuhamedov |
8 Lopatov |
9 Jedeško |
10 Belov |
11 Tkatšenko |
12 Myškin |
13 Salnykov |
14 Bilostinnyi |
15 Žigili |
Valmentaja Gomelski